burgasdotpro/wikipedia huggingface dataset:
RD-180

RD-180 je dvojkomorový raketový motor na kvapalné palivo ruskej konštrukcie, využívajúce uzavretý cyklus. Bol vyvinutý zo štvorkomorového motora RD-170, používaného na raketách Zenit. Je vybavený jednou turbočerpadlovou jednotkou, ktorá obsluhuje obe spaľovacie komory. Práva na používanie motora zakúpila na začiatku 90. rokov spoločnosť General Dynamics (neskôr ich získala spoločnosť Lockheed Martin) pre projekt pokročilej nosnej rakety a program Atlas. V súčasnosti sa vyrába v spoločnom podniku firiem NPO Energomaš a Pratt &amp; Whitney, nazývanom RD AMROSS.
História.
RD-180 je zmenšenou verziou motora RD-170, ktorý vyvinul legendárny konštruktér Valentin Petrovič Gluško a ktorý bol najsilnejším kvapalinovým raketovým motorom vôbec. S motorom RD-170 má identických až 70 % všetkých súčastí a jediná časť, ktorá si vyžadovala výraznejšie prestavbu, bola jednotka turbočerpadiel. Motor má len dve komory a niektoré súčasti boli upravené pre potreby rakiet Atlas III a Atlas V. Vývoj motora bol relatívne rýchly, trval 42 mesiacov a stál len zlomok ceny oproti bežným nákladom na vývoj nového motora. Najprv bol použitý na rakete Atlas IIA-R (R ako Rusko), kde nahradil hlavný motor RS-56 OSA. Atlas IIA-R bol neskôr preznačený na Atlas III. RD-180 bol upravený pre použitie na prvom stupni CCB (Common Core Booster) rakety Atlas V.
Technické špecifikácie.
Motor spaľuje kvapalný kyslík a RP-1 (petrolej). Pre pohon turbočerpadiel je využitý vysokotlakový uzavretý cyklus, ktorý poskytuje vyšší ťah a špecifický impulz. Zmes, ktorá sa spaľuje v spaľovacej komore hnacej turbíny turbočerpadiel je veľmi bohatá na kyslík, čo zvyšuje výkon v pomere k hmotnosti hnacej jednotky a dáva dostatočný tlak pre vstrekovanie paliva do hlavných spaľovacích komôr. Palivový systém využíva jednohriadeľové usporiadanie s jednou spaľovacou turbínou. Palivové turbočerpadlo je dvojstupňové a turbočerpadlo kvapalného kyslíka je jednostupňové. Systém nakláňania motora je riešený pomocou štyroch hydraulických ovládacích prvkov. Hydraulický systém využíva ako tlakovú kvapalinu palivo RP-1 hnané do systému priamo z palivového turbočerpadla. Motor disponuje systémom snímania svojho stavu a dokáže určiť predpokladanú životnosť. Predletová príprava je plne automatizovaná a zážihový systém je zabezpečený proti nežiaducim únikom nespáleného paliva. Ťah môže byť regulovaný v rozsahu 50100 %. Dýza a spaľovacia komora sú chladené regeneratívne.
Euroregión Košice-Miskolc

Euroregión Košice-Miskolc je euroregiónom na Slovensku zahrňujúci spoluprácu miest Košice a Miškovec, ako aj ich priľahlých vyšších územných celkov Košického samosprávneho kraja a Boršodsko-abovsko-zemplínskej župy.
Tento metropolitný euroregión vznikol 1. decembra 2000 s cieľom vylepšiť turistické a hospodárske zázemie, rozvíjať oblasti vzdelávania, vedy a športu, spolupráce v oblasti životného prostredia, sociálnych problémov, ochrany historického dedičstva, výmeny informácií a spoločného postupu v oblasti rozvoja dopravnej infraštruktúry. Prioritou združenia je podpora výstavby rýchlostnej cesty spájajúcej obe mestá (na slovenskej strane označená ako rýchlostná cesta R4). Kompletné spojenie oboch miest sa podarilo v roku 2021, dokončením diaľnice M30.
Rozhodujúcim orgánom je Rada, ktorá sa schádza raz za dva roky a má 16 členov. Rade predsedá ňou volený prezident na jeden rok vždy z jednej strany hranice. Euroregión bol členom Asociácie európskych cezhraničných regiónov.
Zoznam hudobných článkov/4

Tento index bol automaticky vygenerovaný podľa tejto . Obsahuje 14 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
4?
4′33″4/4
4.
4 (album)4 Non Blondes
4..
4. symfónia4. symfónia (Brahms)4. symfónia (Čajkovskij)4. symfónia (Nielsen)
44.
44 (album)
45.
45 RPM
4d.
4D (hudobná skupina)
4x.
4x4=12
Zoznam hudobných článkov/7

Tento index bol automaticky vygenerovaný podľa tejto . Obsahuje 6 článkov. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
7.
7 dní7 Seconds (singel)
7..
7. symfónia (Šostakovič)
72.
72 Seasons
77.
77 Bombay Street
78.
7800° Fahrenheit
Zoznam hudobných článkov/Ó

Tento index bol automaticky vygenerovaný podľa tejto . Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
óč.
Óčko
ód.
Óda
ól.
Ólafur Arnalds
Janka Keseg Števková

Ing. Janka Keseg Števková (* 4. február 1976, Martin) je slovenská cyklistka, ktorá reprezentovala Slovensko na letných olympijských hrách v rokoch 2004, 2008 a 2012.
Olympijská účasť.
Prvé olympijské hry absolvovala v roku 2004 v Aténach, pre poruchu zadného kolesa súťaž nedokončila. Na testovacích pretekoch na olympijskej trati mesiac pred olympiádou obsadila vynikajúce 11. miesto. 
Na letných olympijských hrách v roku 2008 v Pekingu súťažila v pretekoch cross-country, ktorá sa uskutočnili 23. augusta 2008 v Pekinskom športovom areáli pre horskú cyklistiku Laoshan. Získala 24. miesto s odstupom dvoch kôl na víťazku Sabine Spitzovú (víťazný čas: 1:45:11)
Na letných olympijských hrách v Londýne 2012 sa umiestnila v pretekoch cross-country na 21. mieste.
Washington Irving

Washington Irving (* 3. apríl 1783, New York, USA – † 28. november 1859, Tarrytown, USA) bol americký romantický poviedkar, humanista, esejista a autor biografií.
Život.
Washington Irving sa narodil 3. apríla v roku 1783 v New Yorku ako posledné z jedenástich detí Williamovi a Sare Irvingovým, škótsko-anglickým imigrantom. Keď sa narodil, tak sa práve končila americká revolúcia, ktorej hrdinom bol George Washington a keďže jeho rodičia boli veľkými patriotmi krajiny, tak Sara pomenovala svoje posledné dieťa práve po tomto hrdinovi. Irving nebol príkladným študentom. Svoje vzdelávanie ukončil keď mal len 16 rokov. A aj napriek tomu bol prvým Americkým spisovateľom, ktorý získal svojou tvorbou úspech nielen v Amerike, ale aj v Európe. Irving veľmi rád cestoval, túto záľubu uspokojil cestovaním po Francúzsku a Taliansku. Irving bol autorom a editorom, dosiahol medzinárodný úspech za svoje vytvorené diela, medzi ktoré patria najznámejšie diela ako "Rip Van Winkle" a "Legenda o ospalej diere," rovnako ako aj za svoje biografie a historické spisy. Bol známy svojou formou akou písal. Považuje sa za zakladateľa americkej literatúry, lebo práve jeho tvorba dala americkej beletrii nezávislú identitu. Irving slúžil počas svojho života aj ako veľvyslanec Spojených štátov v Španielsku a pomáhal podporovať medzinárodné autorské práva predtým než zomrel v roku 1859.
Lapášanka

Lapášanka je slovenská dychová kapela. 
História kapely.
Dychovú kapelu Lapášanka založil Ľudovít Kostoláni 20. januára 1936 vo Veľkom Lapáši. V tomto období kapelu nazývali "Trúbová banda". Kapela mala vo svojich začiatkoch 14 členov. Hudobné nástroje si zakúpili z Čiech na splátky. Kapelu v tom čase nacvičoval nitriansky učiteľ a kapelník Šenfeld. Kapela prvý raz verejne vystúpila 1. mája 1936. Za svoje vystúpenia hudobníci získavali drobné odmeny, ktoré im pomohli splatiť hudobné nástroje. Po Šenfeldovi sa stali kapelníkmi Augustín Hýbela, Michal Vavrovič (1947) a Štefan Pilka (1961).
V roku 1961 sa zriaďovateľom kapely stalo miestne JRD, ktoré zakúpilo nové hud. nástroje. V roku 1970 začali hudobníci vystupovať v krojoch a za svoj znak si určili lýru. V tom istom roku bola založená aj mládežnícka dychovka, ktorej členovia boli žiaci miestnej školy. V roku 1973 splynula s veľkou dychovkou.
V rokoch 1975-1976 vznikla ďalšie mládežnícka dychovka. V roku 1982 po otvorení novostavby kultúrneho domu získala dychovka vlastné priestory. V roku 1986 oslávila kapela 50. výročie vzniku. V druhej polovici 80. rokov vznikla tiež ďalšia mládežnícka dychovka. 
Po zániku JRD fungovala kapela v rokoch 1990 - 1992 ako samostatný právny subjekt. V roku 1993 sa stala členom Združenia dychových hudieb Slovenska a predsedom spolku sa stal dlhoročný vedúci Štefan Pilka. 
V januári 1994 sa konala ustanovujúca schôdza "Spolku dychovej hudby Lapášanka", kde sa základňa spolku rozšírila i o priaznivcov tejto kapely. Za čestného predsedu bol zvolený Štefan Pilka a za výkonného predsedu Miroslav Polčík. Od roku 1995 je dirigentom František Březovjak. V roku 1999 nahrala Lapášanka CD s názvom Lapašskí mládenci.
Vystúpenia kapely.
Dychová hudba Lapášanka vystupovala na mnohých cirkevných podujatiach a iných slávnostiach ako sú plesy či výstavy (Agrokomplex v Nitre) a pod. Medzi jej pravidelné vystúpenia patrí každoročné zahratie piesne Tichá noc na štedrý deň pred kostolom vo Veľkom Lapáši či ich program na nový rok.
Televízne vystúpenia.
Lapášanka má za sebou aj spoluprácu so Slovenskou televíziou z ktorej vznikli tieto tv nahrávky:
Zdroj.
Hromník M. - Z dejín farnosti Veľký Lapáš; ISBN 8096879502
Cesta II. triedy 524 (Slovensko)

Cesta II. triedy 524 ("II/524") je cesta II. triedy na Slovensku, ktorá spája obec Drženice s Banskou Štiavnicou. Jej celková dĺžka je 31,945 km. Prechádza cez Nitriansky kraj (okres Levice) a Banskobystrický kraj (okres Banská Štiavnica).
Priebeh.
Nitriansky kraj.
II/524 sa začína v obci Drženice na križovatke s I/51 a v Drženiciach pokračuje križovatkou s III/1578. Ďalej pokračuje do obce Bátovce, kde sa križuje s III/1551. Nasledujú križovatky s III/1587, s III/1588 v Bohuniciach, III/2532, III/2520, III/2533, III/2534 a III/2535. II/524 následne prechádza do okresu Banská Štiavnica.
Banskobystrický kraj.
V banskobystrickom kraji sa na II/524 nachádza iba križovatka v Banskej Štiavnici s I/51, kde sa nachádza aj koniec cestnej komunikácie.
Otvárač na konzervy

Otvárač na konzervy (iné názvy: otvárač konzerv, otvárač na plechovky/plechovice, otvárač plechoviek/plechovíc) je mechanické zariadenie určené na otváranie plechovkových konzerv. Otváranie konzervy je mechanické - rezaním alebo strihom. Niektoré menšie konzervy sa otvárajú tiež rolovaním nastrihnutého plechu pomocou špeciálneho kľúčika. Plech sa mechanicky navíja na kľúčik (plech sa vlastné trhá). Podobne sú riešené konzervy s trhacím očkom, kedy sa vrchnák konzervy ťahom oddelí, teda ku otvoreniu nie je potrebný ďalší nástroj.
Prvé plechové konzervy boli vynájdené v roku 1810. Boli vyrobené z hrubšieho plechu, ako sa používa dnes, ako otvárač sa používal bajonet, alebo nôž. Až keď sa začali konzervy vyrábať z tenšieho plechu, objavili sa prvé plechovkové otvárače.
Ezra Warner z Waterbury (Connecticut, USA) si nechal patentovať otvárač na konzervy v roku 1858.
William Lyman vynašiel v roku 1870 otvárač, ktorý rezal plechovku malým kolieskom. V roku 1931 bol predstavený prvý elektrický otvárač na konzervy.
Zoznam športových článkov/5

Tento index bol automaticky vygenerovaný podľa tejto . Obsahuje 1 článok. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.
5..
5. liga
Filip Mentel

Filip Mentel (* 2. február 1990) je slovenský futbalista, ktorý hráva na poste brankára. Vo svojich pätnástich rokoch prestúpil z Interu Bratislava do mládežníckej akadémie Manchestru City. V súčasnosti je trénerom talentovaných žiakov športových tried Základnej školy Mateja Bela v Šamoríne. Jeho otec Miroslav je bývalý futbalový brankár a je jeho vzorom.
Vladimír Weiss (1989)

Vladimír Weiss (* 30. november 1989, Bratislava) je slovenský futbalista, ktorý hráva na poste záložníka. V súčasnosti (od marca 2020) hrá za ŠK Slovan Bratislava, kde je kapitánom mužstva a patrí k najlepším hráčom Niké ligy. Pôsobil v kluboch Al Hilal, Lekhwiya, Olympiakos Piraeus, Glasgow Rangers a Manchester City. Už teraz patrí k najvýznamnejším futbalistom novodobej histórie slovenského futbalu.
V Premier League debutoval v sezóne 2008/09 v poslednom 38. kole 24. mája 2009, keď v 70. minúte zápasu medzi Manchestrom City a Boltonom Wanderers (1:0) vystriedal Stephena Irelanda.
Jeho otec Vladimír je bývalý futbalista a súčasný tréner Slovana Bratislava.
Reprezentácia.
V slovenskej reprezentácii debutoval proti Islandu, keď v 63. minúte vystriedal Róberta Vitteka. Zápas sa skončil remízou 1:1.
Po návrate z prvého kvalifikačného zápasu o postup na Majstrovstvá sveta 2014 v Litve porušil po príchode na Slovensko spolu s ďalšími troma spoluhráčmi večierku.
Reprezentačné zápasy.
"(Stav k: 5. júnu 2010)"
Súkromie.
V roku 2009 sa nakazil nebezpečným vírusom A H1N1, no čoskoro sa vyliečil.
Vladimír Weiss ml. je otcom dvoch detí dcéry Viktórie Weiss a syna Michala Weiss.
Vítkovo kvarteto

Vítkovo kvarteto je česká bigbítová skupina, ktorá vystupuje od začiatku 80. rokov 20. storočia. Počas celej svojej existencie hrá prakticky nezmenený repertoár. Najväčším hitom skupiny je pieseň "Pražskej démon".
Beatrix Savojská (1201)

Beatrix Savojská (* asi 1205, Chambéry, Francúzsko – † 1266, Les Échelles) bola provensálska grófka z rodu savojských, matka štyroch kráľovien.
Život.
Beatrix sa narodila ako desiate zo štrnástich detí savojského grófa Tomáša I. a Margaréty Ženevskej. Bola sestrou troch savojských grófov – Amadea I., Petra I. a Filipa I.
5. júna 1219 sa Beatrix, považovaná kronikárom Matejom Parížskym za druhú Niobé, vydala za mladého provensalskeho grófa Raimonda Beréngera IV.
Beatrix Savojská bola veľmi emancipovaná žena, aktívne sa zúčastňovala politického života a i po manželovej smrti ovplyvňovala európske dejiny. V roku 1260 odkázala hrad Échelles Rádu maltézskych rytierov. 
Svojho manžela prežila takmer o dvadsať rokov, zomrela v roku 1266 a je pochovaná v rodovom kláštore savojskej dynastie v Hautecombe.
Manželstvo a deti.
Z manželstva s Raimondom Beréngerom IV. sa narodili štyri dcéry, ktoré sa vydali za kráľov okolitých krajín:
Iași

Iași môže byť:
In This River

„In This River“ je skladba americkej heavy metalovej skupiny Black Label Society. Je to tretí singel z ich šiesteho štúdiového albumu "Mafia", ktorý vyšiel v roku 2005. Autorom a producentom skladby je gitarista, spevák a klavirista Zakk Wylde. 
V rebríčku Mainstream Rock Tracks týždenníka "Billboard" sa singel v roku 2005 umiestnil na tridsiatom druhom mieste.
Baronet (nakladateľstvo)

Baronet, a. s. je české knižné vydavateľstvo, založené v roku 1993. 
Je pomerne aktívne a ročne vydáva viac ako 100, prevažne zahraničných knižných titulov. Vydáva prevažne romány pre ženy, ale venuje sa tiež histórii, science fiction, militáriám a detektívnym románom (Arthur C. Clarke, Michael Crichton, Sven Hassel, Frank Herbert, James Herriot, Ray Bradbury, John Steinbeck, Jude Deveraux, Barbara Cartlandová, Bertrice Small, Jean Plaidy, Sandra Paretti, Dagmar Seifert, Sharan Newman, Alexandre Dumas, Kim Rudyard Kipling a ďalší).
Vydavateľstvo sa však venuje i pôvodnej českej literatúre a vydalo diela V. P.Borovičku, Jana Cimického, Benjamina Kurase a ďalších.
Stade Vélodrome

Stade Vélodrome je štadión v meste Marseille vo Francúzsku. Je domácim štadiónom klubu Olympique de Marseille a bol jedným zo štadiónov Majstrovstiev sveta vo futbale 1938 a 1988. S kapacitou vyše 60 000 divákov je druhým najväčším štadiónom vo Francúzsku, hneď za Stade de France, ktorý je používaný ako hlavný stánok pre Francúzske národné futbalové mužstvo, s kapacitou 80 000 divákov. Je tiež používaný ako hlavný štadión pre Francúzske národné mužstvo v rugby.
S výstavbou štadióna sa začalo 28. apríla 1935 a štadión bol slávnostne otvorený 13. júna 1937. Naposledy prešiel štadión väčšiou rekonštrukciou v roku 1998, pred Majstrovstvami sveta. V budúcnosti je naplánované celkové zastrešenie všetkých tribún vrátane zvýšenia kapacity na minimálne 80 000 miest. Okrem športových podujatí je aj miestom koncertov. Prvý tu usporiadala v roku 1983 Joan Baezová a odvtedy tu koncertovali napríklad Pink Floyd, The Rolling Stones či Luciano Pavarotti.
Stian Thoresen

Stian Tomt Thoresen (* 18. november 1976 Jessheim, Nórsko), známy aj ako Shagrath je nórsky hudobník, v súčasnosti pôsobiaci ako vokalista black metalovej skupiny Dimmu Borgir.
Thoresen je spolu so Svenom Kopperudom a Kennethom Åkessonom zakladajúcim členom Dimmu Borgir. V raných dobách hral v skupine na gitaru (občas aj na klávesy, bicie a basgitaru, čo sa dá počuť na albume "For All Tid"), neskôr prešiel na spev.
Taktiež účinkoval v kapelách Fimbulwinter (ako gitarista) a Ragnarok (ako hráč na klávesy). V súčasnosti pôsobí okrem Dimmu Borgir aj ako gitarista v zoskupení Chrome Division a Ov Hell .
Ensiferum (album)

Ensiferum je debutový štúdiový album rovnomennej folk metalovej hudobnej skupiny.
Diaľnica M5 (Maďarsko)

Diaľnica M5 () je 160,9 km dlhá diaľnica v Maďarsku, ktorá vedie z Budapešti cez mestá Kecskemét, Kiskunfélegyháza a Segedín až na srbskú štátnu hranicou pri obci Röszke. V krátkom úseku na južných predmestiach hlavného mesta je dočasne v peáži s diaľnicou M0. Na tomto úseku po M5 prechádzajú európske cesty E65 a E71 a na celej trase aj E75.
História.
Prvé plány na výstavbu ""automobilovej cesty" (automobil-út)" sa medzi Budapešťou a Belehradom sa objavili ešte v roku 1942. Táto naplánovaná cesta mala takmer totožnú trasu ako súčasná M5. Avšak vzhľadom na to, že Maďarsko v tom čase okupovalo tzv. "južnú zem (Délvidék)", plánovaná komunikácia nekončila pri obci Röszke, ale až pri Báčskej Palanke, ktorá v súčasnosti patrí Srbsku. Tieto plány sa však nerealizovali kvôli vojnovým udalostiam.
Po vojne význam automobilizmu upadol, takže výstavba vysokokapacitných komunikácií sa stala bezpredmetná. Opätovné oživenie plánov nastalo až v 70. rokoch, keď bola stanovená súčasná trasa diaľnice, ktorá bola súčasťou európskeho dopravného koridoru Londýn-Istanbul.
Prvé stavebné práce sa začali v prvej polovici 80. rokov na južných predmestiach hlavného mesta a prvý úsek medzi obcami Ócsa a Örkény "(29 km)" odovzdali do užívania dňa 22. novembra 1985. Do pádu socializmu v roku 1989 bola M5 predĺžená až po severný okraj mesta Kecskemét.
Prechod na trhové hospodárstvo začiatkom 90. rokov spôsobil finančné ťažkosti, preto bolo rozhodnuté dostavať diaľnicu za súkromný kapitál. Bola založená spoločnosť "Alföld Koncessziós Autópálya Rt. (AKA)", ktorá v polovici 90. rokov začala s dostavbou. V roku 1996 bol dokončený obchvat mesta Kecskemét a v roku 1998 bola M5 predĺžená po Kiskunfélegyházu.
Podobne, ako v prípade diaľnice M1 sa objavili problémy s príliš vysokou cenou mýtnych poplatkov, čo spôsobovalo nízke využívanie tejto diaľnice. Aby sa tranzitná doprava vyhla poplatkom, používala štátnu cestu 5. To spôsobilo protesty obyvateľov priľahlých obcí, ktorí sa sťažovali na príliš hustú premávku. Problém sa podarilo vyriešiť až v roku 2004, keď bola M5 zaradená do systému štátneho mýtneho spoplatnenia.
Výstavba medzitým pokračovala, avšak pomalším tempom. 10. decembra 2005 bol otvorený úsek medzi mestami Kiskunfélegyháza a Segedín a 11. marca 2006 aj posledný úsek medzi Segedínom a štátnou hranicou so Srbskom.
HammerFall

HammerFall je švédska heavy/powermetalová hudobná skupina založená gitaristom Oscarom Dronjakom v roku 1993. Zatiaľ vydala 6 radových albumov. K najväčším hitom patria piesne Last man standing, Hearts on fire, Renegade, Any means necessary, Hero´s return, Man on the silver mountain, Riders of the storm, Glory To The Brave, Dreams Come True a Never, Ever.
Diaľnica M43 (Maďarsko)

Diaľnica M43 () je 57,5 km dlhá diaľnica v Maďarsku, ktorá spája diaľnicu M5 pri meste Segedín s rumunskou štátnou hranicou pri Nadlaku. V celej trase po nej vedie európska cesta 68 a na rumunskej strane na ňu nadväzuje diaľnica A1.
Výstavba.
Výstavba M43 začala spoločne s výstavbou diaľnice M5 pri meste Segedín. Prvý úsek končiaci severne od centra mesta s dĺžkou 2,7 km bol otvorený 10. decembra 2005. Od roku 2007 výstavba následne pokračovala na druhej etape medzi Segedínom a Makovom, pričom táto etapa bola rozdelená na tri časti označené písmenami A, B a C. Etapa 2A zahrňovala 4,7 km dlhý úsek "Szeged-észak–Szeged-Sándorfalva" a úsek otvorili 1. apríla 2010. Nadväzujúci úsek "Szeged-Sándorfalva–Szeged/Hódmezővásárhely" dlhý 3,3 km bol súčasťou etapy 2B a do užívania bol odovzdaný 7. októbra 2010.
Etapa 2C zahŕňala 23,7 km dlhý úsek "Szeged/Hódmezővásárhely–Makov", na ktorom sa nachádza aj most Móra Ferenc híd ponad rieku Tisa s dĺžkou 661 metrov. Most bol dokončený 16. marca 2011 a po vykonaní dokončovacích prác bola diaľnica na tomto úseku odovzdaná do prevádzky dňa 20. apríla 2011.
Posledný úsek diaľnice po rumunskú štátnu hranicu v dĺžke 23,1 km bol otvorený 11. júla 2015.
DragonForce

DragonForce je powermetalová hudobná skupina z Veľkej Británie založená v roku 1999 v Londýne. Skupina zatiaľ vydala 6 albumov. Veľmi populárna je najmä v Spojenom kráľovstve, USA a Japonsku. Najväčšie hity skupiny sú Through the fire and flames, Valley of the damned, Heroes of our time, Fury of the storm, či cry thunder.
Tomáš Horváth (literárny vedec a spisovateľ)

Tomáš Horváth (* 23. august 1971, Bratislava) je slovenský spisovateľ, literárny vedec a prekladateľ. Je vedeckým pracovníkom na Ústave slovenskej literatúry Slovenskej akadémie vied.
Daytonská mierová zmluva

Daytonská mierová dohoda bola všeobecná rámcová zmluva o mieri počas občianskej vojny Bosne a Hercegovine. Ukončila vojnu v Bosne a Hercegovine v ktorej zahynulo asi 200 000 ľudí, a ktorá z domovov vyhnala najmenej 2 milióny obyvateľov.
Podpísaniu Daytonského mieru predchádzali časovo i obsahovo náročné politické rokovania od 4. do 20. novembra 1995 na základni Wright - Petterson v Daytone v Ohiu v USA pod dohľadom Francúzska, Nemecka, EÚ, Ruska, Spojeného kráľovstva a USA.
Daytonská mierová dohoda bola podpísaná v Elyzejskom paláci v Paríži 14. decembra 1995. Alija Izetbegovič za Republiku Bosna a Hercegovina, Franjo Tudjman za Chorvátsko, Slobodan Miloševič za Zväzovú republiku Juhoslávia a P. Zubak za Federáciu Bosna a Hercegovina sa na nej zaviazali rešpektovať Chartu OSN, Helsinský záverečný akt, suverenitu, k riešeniu sporov mierovou cestou a spolupráci pri vyšetrovaní a potrestaní vojnových zločinov. Obsah zmluvy sa však v skutočnosti nenaplnil a dohoda nedokázala zainteresované strany donútiť k spolupráci a znormalizovaniu vzťahov na štátnej ani ľudskej úrovni.
Šóiči Sakata

Šóiči Sakata (jap. - Sakata Šóiči; * 18. január 1911 v blízkosti Hirošimy – † 16. október 1970) bol japonský teoretický fyzik.
Životopis.
Sakata študoval od roku 1929 do roku 1933 fyziku v Tokiu u J. Nišinu a potom na cisárskej univerzite v Kjóte u Hideki Jukawu, s ktorým od roku 1937 v Osake vytváral mezónovú teóriu jadrových síl (vytvorená Yukawom v roku 1935). Od roku 1939 pracoval spolu s Yukawom na univerzite v Kjóte ako docent. V roku 1942 sa stal profesorom na univerzite v Nagoji, kde zostal pracovať až do svojej smrti.
V 50. až 60. rokoch patril Sakata k vedúcim japonským fyzikom v oblasti elementárnych častíc. Medzi jeho žiakov patril medzi inými aj Jóčiró Nambu. Známy sa stal v 50. rokoch vytvorením predchodcu kvarkového modelu hadrónov, ktorý je známy ako Sakatov modeld. Tento model používal rovnako ako dnešný kvarkový model SU (3) grupu. Na rozdiel od kvarkového modelu však za základné stavebné jednotky hadrónov postuloval protón, neutrón a lambda časticu. Napríklad neutrálny pión pozostával podľa tohto modelu z protónu a antiprotónu. Pomocou tohto modelu sa snažil Sakata vysvetliť takzvaný Gell-Mannov - Nišidžimov vzťah (1953).
V roku 1960 rozšíril spolu so svojimi spolupracovníkmi z Univerzity v Nagoji (medzi inými Z. Maki, M. Nakagawa, J. Ónuki) túto teóriu do podoby známej ako Nagojský model, ktorá zahŕňala aj leptóny. Už v tom čase vytvorili maticu zmiešavania neutrín, ktorá tak predstavuje predchodcu dnešnej teórie neutrínových oscilácií. Tento model inšpiroval k vzniku takzvanej Kobajašiho-Maskawovej matice, ktorá je súčasťou dnešného štandardného modelu časticovej fyziky a vysvetľuje pozorované miešanie kvarkov rôznych vôni. Sakatov model, prípadne Nagojský model, boli neskoršími experimentami vyvrátené, pretože sa ukázalo, že protón, neutrón a častice lambda majú vnútornú štruktúru (pozostávajú z kvarkov).
Sakata bol presvedčený marxista. Bol vedúcou osobnosťou občianskeho hnutia "Džijú Džinken Kjókai" ("Japonský zväz občianskych slobôd") a v roku 1966 členom Russellovho tribunálu.
Čerkes

Čerkes môže byť:
The Black Album

The Black Album je album britskej punkovej skupiny The Damned. Jeho pôvodná verzia je dvoj-album. Je to prvý album s basgitaristom Paulom Grayom.
Skladby.
Disk 2.
Strana B.
Všetky skladby sú naživo. Všetky skladby okrem New Rose (z albumu Damned Damned Damned) pochádzajú z albumu Machine Gun Etiquette.
CD verzia Deluxe Edition.
Disk 1.
Základných 12 skladieb.
Disk 2.
Skladby 1 - 6 sú z B-strany druhého disku vinylovej verzie.
Gizela Habsbursko-lotrinská

Arcivojvodkyňa Gizela Habsbursko-Lotrinská (celým menom ako "Gizela Louise Marie arcivojvodkyňa Rakúska, princezná Bavorská", * 12. júla 1856, Laxenburg, Rakúsko-Uhorsko – † 27. júla 1932, Mníchov, Nemecká ríša), bola dcéra cisára Františka Jozefa I. a cisárovny Alžbety, zvanej Sisi.
Život.
Gizela bola síce pokrstená ako Gisella, ale sama svoje meno písala výhradne len s jedným L. Takisto ako jej staršia sestra a brat bola vychovávaná svojou babičkou z otcovej strany, arcivojvodkyňou Žofiou. So svojou matkou Alžbetou mala chladný vzťah, bola si však veľmi blízka so svojim mladším bratom, korunným princom Rudolfom, i po Gizelinej svadbe a presťahovaní do Bavorska zostávali obaja súrodenci v spojení. S Rudolfovou samovraždou sa nemohla do konca svojho života vyrovnať.
20. apríla 1873 sa Gizela vydala vo Viedni za svojho bratranca 2. kolena Leopolda, princa Bavorského, syna princa regenta Luitpolda Bavorského a jeho ženy Augusty Ferdinandy. V Bavorsku bola Gizela Leopoldovou rodinou srdečne prijatá. Mladomanželia bývali v paláci v mníchovskej štvrti Schwabing, kde priviedli na svet štyri deti. Hneď po svadbe bola ulica oproti palácu pomenovaná na Gizelinu počesť Giselastraße.
Gizelin manžel zastával významnú pozíciu v rakúsko-uhorskej armáde, v ktorej dosiahol hodnosť poľného maršala. V roku 1913 síce odišiel do penzie, ale po vypuknutí vojny bol v roku 1915 povolaný späť do služby a velil bojom na východnom fronte.
Život Gizely bol zasvätený sociálnej a náboženskej angažovanosti. Zakladala charity pre chudobných, hluchých a slepých. Počas I. svetovej vojny nechala vo svojom mníchovskom paláci zriadiť lazaret. Stala sa patrónkou mníchovského gymnázia, ktoré dodnes nesie jej meno. Keď v roku 1918 vypukla v Rakúsko-Uhorsku revolúcia, celá jej rodina utiekla z mesta, ale Gizela zostala a v roku 1919 sa zúčastnila volieb, v ktorých mali ženy nad 20 rokov po prvýkrát možnosť voliť.
20. apríla 1923 oslávili Gizela a Leopold zlatú svadbu. Po 57 rokoch manželstva zomrel Leopold 28. septembra 1930. Gizela ho prežila o necelé 2 roky, zomrela ako posledná z cisárskych súrodencov vo veku 76 rokov a je pochovaná po manželovom boku v kostole sv. Michaela v Mníchove.
Strawberries

Strawberries je piaty album britskej punkovej skupiny The Damned.
Alpha Regio

Alpha Regio je oblasť na Venuši s centrom 22 °J a 5 °V a priemerom asi . Celková plocha oblasti Alpha Regio sa približne rovná ploche Škandinávskeho polostrova.
Alpha Regio vystupuje do výšky 1 až nad okolitý terén a jeho povrch je silne deformovaný. Alpha Regio je prvá štruktúra na Venuši, ktorá bola zaznamenaná pozemským radarom. Stalo sa tak v roku 1963.
Bibliografia.
Heather Couper, Nigel Henbest, Illustrated Atlas vesmíru, ed. Solis, Varšava 2002.
Dagger in the Library

Dagger in the Library (doslova "Dýka v knižnici"), v rokoch 1994-1996 Golden Handcuffs, je každoročné ocenenie pre najviac obľúbeného žijúceho autora, ktoré udeľuje britská Crime Writers' Association ("Asociácia autorov kriminálnych príbehov").. Nominácie zostavujú knižnice z celého Spojeného kráľovstva a porotu tvorí priamo skupina knihovníkov.
Ocenenie v podobe dekoračnej dýky a finančnej odmeny 1500 libier, v súčasnosti sponzoruje Random House.
Karol Pecze

Karol Pecze (* 7. február 1946, Košice) je slovenský futbalový tréner.
Machine Gun Etiquette

Machine Gun Etiquette je tretí album britskej punkovej skupiny The Damned. Po odchode Briana Jamesa sa skupina začiatkom roku 1978 rozpadla. V ten istý rok obnovili Dave Vanian, Rat Scabies a Captain Sensible (tentokrát ako gitarista) jej existenciu spolu s Lemmym Kilmistrom zo skupiny Motörhead na base. Toho vystriedal Henri Badowski, a začiatkom roku 1979 sa stal trvalým basgitaristom bývalý člen austrálskej skupiny The Saints Algy Ward. Skladanie sa stalo demokratickejším (na rozdiel od predchádzajúceho obdobia, kde drvivú väčšinu materiálu zložil Brian James.) Algy Ward však v skupine vydržal len rok a na prelome rokov 1979 a 1980 ho strieda Paul Gray.
Kaštieľ Lieskovec

Kaštieľ Lieskovec alebo Letohrádok Lieskovec sa nachádza v Bratislave v mestskej časti Podunajské Biskupice v miestnej časti Lieskovec.
Kaštieľ dal postaviť kardinál Jozef Batthyányi v rokoch 17791783. Pôvodne stál uprostred arcibiskupskej záhrady. Výzdoba kaštieľa je zničená, používa sa ako sklad.
Mio Technology

Jü-ta-tien-tchung ku-fen jou-sien kung-s’ (číns. 宇達電通股份有限公司, medzinárodne vystupuje pod menom Mio Technology) je taiwanský výrobca a predajca osobných GPS navigačných systémov, príručných navigačných zariadení, GPS PDA telefónov, GPS Smartphonov, GPS prijímačov, GPS s TMC, zariadení mobilného internetu a sťahovania GPS máp. Značka bola zavedená v máji 2002 a v súčasnosti má prevádzky v Taiwane, pevninskej Číne, Európe, Severnej Amerike, Austrálii, Japonsku a Južnej Kórei. Mio v súčasnosti zamestnáva vyše 1200 zamestnancov na celom svete, a predáva svoje výrobky vo viac než 56 krajinách a oblastiach.
Damon Knight Memorial Grand Master Award

Damon Knight Memorial Grand Master Award (doslova "Pamätná cena Damona Knighta pre veľmajstra") je cena, ktorú udeľuje organizácia Science Fiction and Fantasy Writers of America žijúcim spisovateľom za celoživotné úspechy v oblasti science fiction a / alebo fantasy. Oficiálne síce nie je súčasťou ceny Nebula, udeľuje sa však pri tom istom ceremoniále. 
Cena sa pôvodne nazývala jednoducho "Grand Master Award" (Cena pre veľmajstra), ale v roku 2002 bola premenovaná na pamiatku zosnulého Damona Knighta, zakladateľa "Science Fiction and Fantasy Writers of America".
Nositelia ceny.
Až do roku 1995 platilo pravidlo, že sa nesmie udeliť viac než šesť cien za desať rokov. Aby sa ale vyvážil fakt, že ceny nesmú byť udeľované posmrtne, limit sa uvolnil na jednu cenu ročne.
Grande y Felicísima Armada

 (v špan. „Veľká a prešťastná flotila“; iné, ľudové názvy: – „Neporaziteľné loďstvo“, „Neporaziteľná armáda“, Nepremožiteľná armáda, Armada) bolo vojenské loďstvo, ktorú dal postaviť Filip II. na inváziu do Anglicka.
Mala na 130 lodí všetkého druhu, vyzbrojených 1 500 kusmi mosadzných a 1 000 železných diel, jej posádky tvorilo približne 8 000 námorníkov a 18 000 vojakov. Flotila bola zložená z 28 vojnových lodí, 20 galeón, 4 Galér a 4 galeázy; zvyšok loďstva pozostával hlavne z vyzbrojených karak a ľahkých lodí. Vydržovanie Armady stálo ročne okolo 4 miliónov dukátov, čo bola asi polovica Filipového ročného dôchodku.
28. mája 1588 vyplávala Armada pod velením vojvodu de Medina-Sidonia z Lisabonu, keď posledná loď opustila prístav až o dva dni neskôr. Flotila zamierila do kanálu La Manche, kde sa mala spojiť s armádou vojvodu Parmského, generála španielskych vojsk v Nizozemsku. Celé vojsko sa potom malo vylodiť v Anglicku. Po prehratej bitke pri Gravelines bola španielska flotila zahnaná na sever a pri návrate okolo škótskych a írskych brehov sa stretla s radou ničivých búrok. Do Španielska sa vrátilo len 64 lodí a okolo 10 000 mužov.
Iron (album Ensiferum)

Iron je druhý štúdiový album folk metalovej hudobnej skupiny Ensiferum.
Plantáž

Plantáž je druh poľnohospodárskeho územia, na ktorom dochádza k intenzívnemu pestovaniu monokultúrnej plodiny s cieľom zberu a následného predaja. Plantáže sú rozsiahle pozemky, ktoré sú sústavne obhospodarované ľudskou činnosťou, na ktorých je záujmová plodina. Toto sústredenie plodiny v jednom mieste je výhodné z pohľadu dostupnosti, ochrany, kontroly a zberu.
Plantáže sa využívajú na celom svete v závislosti od plodiny, ktorá sa na nich pestuje. Často sa objavujú v tropickom klimatickom pásme, kde sa využívajú pre pestovanie celého radu komodít ako sú tabak, bavlna, káva, kaučuk, čaj, banány atď., ale aj v európskych krajinách ako napr. jahodové plantáže.
Na plantážach sa plodina často zbiera ručne. Predtým tieto práce v mnohých krajinách vykonávali otroci.
Armada

Armada () môže byť:
Rumble V

Rumble V je pomerne neznámy podmorský vulkán, nachádzajúci sa v Tichom oceáne, asi severovýchodne od pobrežia Severného ostrova Nového Zélandu, na južnom okraji kermadeckého podmorského chrbta. Sopka bola objavená v roku 1992 na základe analýzy detegovaných akustických vĺn zaznamenaných v okolí vrcholu sopky. Sopka je tvorená prevažne andezitmi až bazaltovými andezitmi a v okolí jej vrcholu je evidovaná zvýšená hydrotermálna aktivita.
Andalucia Tennis Experience 2009

Andalucia Tennis Experience 2009 bol tenisový turnaj žien, ktorý sa konal v dňoch od 6. do 12. apríla 2009 na otvorených antukových dvorcoch v španielskom meste Marbella. Titul v dvojhre žien získala Srbka Jelena Jankovićová, ktorá vo finále porazila Španielku C. Navarrovú. Bol to jej desiaty titul v dvojhre na okruhu WTA. Titul vo štvorhre žien získali Poľky Klaudia Jansová a Alicja Rosolská, ktoré vo finále porazili španielsky pár Anabel Medinová Garriguesová, Virginia Ruanová Pascualová. Pre K. Jansovú to bol prvý a pre A. Rosolskú druhý titul vo štvorhre na okruhu WTA. 
Víťazi.
Dvojhra žien.
 Jelena Jankovićová vs. Carla Suárezová Navarrová 6-3 3-6 6-3
Štvorhra žien.
 Klaudia Jansová / Alicja Rosolská vs. Anabel Medinová Garriguesová / Virginia Ruanová Pascualová 6-3 6-3
Ženská dvojhra na Andalucia Tennis Experience 2009

Ženská dvojhra na Andalucia Tennis Experience 2009 sa hrala ako súčasť Andalucia Tennis Experience 2009 od 6. do 12. apríla 2009. Titul získala Srbka Jelena Jankovićová, ktorá vo finále porazila Španielku C. Navarrovú 6-3 3-6 6-3. Bol to jej desiaty titul v dvojhre na okruhu WTA.
Grand Prix Hassan II 2009

Grand Prix Hassan II 2009 bol tenisový turnaj mužov, ktorý sa konal v dňoch od 6. do 12. apríla 2009 na otvorených antukových dvorcoch v marockej Casablance. Titul v dvojhre získal Španiel Juan Carlos Ferrero, ktorý vo finále porazil Francúza F. Serraa. Bol to jeho 12. titul v dvojhre na okruhu ATP. Titul vo štvorhre získali Poliak Łukasz Kubot a Rakúšan Oliver Marach, ktorí vo finále porazili švédsko-austrálsky pár Simon Aspelin, Paul Hanley. Pre Ł. Kubota to bol prvý a pre O. Maracha tretí titul vo štvorhre na okruhu ATP. 
Víťazi.
Dvojhra mužov.
 Juan Carlos Ferrero vs. Florent Serra 6-4 7-5
Štvorhra mužov.
 Łukasz Kubot / Oliver Marach vs. Simon Aspelin / Paul Hanley 7-64 3-6 10-6
Mužská dvojhra na Grand Prix Hassan II 2009

Mužská dvojhra na Grand Prix Hassan II 2009 sa hrala ako súčasť Grand Prix Hassan II 2009 od 6. do 12. apríla 2009. Titul získal Španiel Juan Carlos Ferrero, ktorý vo finále porazil Francúza F. Serraa 6-4 7-5. Bol to jeho 12. titul v dvojhre na okruhu ATP.
Victory Songs

Victory Songs je tretí štúdiový album folk metalovej hudobnej skupiny Ensiferum.
Mužská štvorhra na Grand Prix Hassan II 2009

Mužská štvohra na Grand Prix Hassan II 2009 sa hrala ako súčasť Grand Prix Hassan II 2009 od 6. do 12. apríla 2009. Titul získali Poliak Łukasz Kubot a Rakúšan Oliver Marach, ktorí vo finále porazili švédsko-austrálsky pár Simon Aspelin, Paul Hanley 7-64 3-6 10-6. Pre Ł. Kubota to bol prvý a pre O. Maracha tretí titul vo štvorhre na okruhu ATP.
Opisthorchis felineus

Opisthorchis felineus je črevný parazit z triedy motolice, ktorý infikuje pečeň a je prenášaný potravou. Najviac je rozšírený v Rusku, Ukrajine a Kazachstane. V Rusku je infikovaných cca 1,5 milióna ľudí. Bol objavený Rivoltom v r. 1884 na severe Talianska v pečeni mačky a v r. 1891 ruským vedcom K. N. Vinogradovom v pečeni človeka. Nazval ho „síbírska motolica pečene“. Ochorenie spôsobené týmto parazitom sa nazýva opistorchiáza.
Opistorchiáza.
Opistorchiáza je ochorenie najviac rozšírené v západných oblastiach Sibíri v údoliach rieky Ob a Irtiš. U miestnych a chudobných obyvateľoch dosahuje premorenosť 80-100 %. V európskej časti Ruska sú endemické oblasti medzi riekami Volga a Kama. V niektorých regiónoch sa výskyt líši od ojedinelých prípadov po 10 %. 
Spôsob prenosu.
Prvým medzihostiteľom parazita je sladkovodný slimák z rodiny "Bithyniidae", druhým medzihostiteľom je sladkovodná ryba z rodiny "Cyprindae". Z tejto rodiny sú v Rusku (rieky Ob, Irtiš) najviac zastúpené druhy rýb z rodu "Leuciscus" a "Rutilus".
Konečnými hostiteľmi sú psy, mačky a iné cicavce, ktoré jedia ryby. Ľudia na Sibíri a v niektorých európskych regiónoch sa infikujú konzumáciou surových, slabo solených a mrazených rýb. Ryby sú týmto spôsobom ľahko dostupné a mrazenie je zároveň najľahšou a najlacnejšou metódou uchovávania rýb na Severe.
Príznaky.
Chorobné príznaky v začiatočnej fáze sú rozmanité a líšia sa charakterom a intenzitou. Ochorenie prebieha od asymptomatických foriem po vážne stavy s klinickými prejavmi so značnou chorobnosťou a úmrtnosťou pacientov.
Hlavným ochorením spôsobeným "O. felineus" je chronický zápal žlčovodov v pečeni (chronická cholangitída).
U ťažko infikovaných pacientov sa môže objaviť opakujúca sa hnisavá cholangitída (zápal žlčových ciest), pečeňové abscesy, cholecystitída (zápal žlčníka), pankreatitída, žlčové kamene. Opistorchiáza súvisí s cholangiokarcinómom (vnútropečeňový nádor zo žlčových ciest), ale presný mechanizmus vzniku je však stále nejasný. Karcinóm pečene je jedným z najčastejšie vyskytujúcim sa nádorom v endemických oblastiach. 
Absencia klinických príznakov svedčiacich o chorobe a nejasná diagnóza, ktorá je zameniteľná s inými ochoreniami, vedie k tomu, že je menej hlásených prípadov, než ich v skutočnosti existuje. Výsledok liečby je závislý od včasnej liečby a preto je správna diagnóza veľmi dôležitá.
Diagnostika.
Parazita identifikujeme zo stolice a duodenálnej šťavy. 
Liečba.
Liekom voľby je Praziquantel.
Externé odkazy.
Brief update on Opisthorchis felineus infection in Russia (eng.)
Led Zeppelin III

Led Zeppelin III je tretí album britskej hardrockovej skupiny Led Zeppelin, nahraný medzi januárom a júlom 1970 a vydaný 5. októbra toho istého roku. Bol nahratý prevažne vo Walese na farmách v "Bron-Y-Aur" (referencia v skladbe 9) a prevažuje na ňom hlavne folkový a akustický prejav. Napriek tomu, že jeho úspech nebol až taký veľký ako u predchodzích albumoch, bolo to dôležité dielo v tvorbe Led Zeppelinu.
Carl Zeiss

Carl Zeiss (* 11. september 1816, Weimar - † 3. december 1888, Jena) bol nemecký priemyselník a optik. Je tiež známy ako zakladateľ spoločnosti Carl Zeiss. Vyrástol vo Weimare v Nemecku a v 40. rokoch 19. storočia sa stal známym výrobcom šošoviek. V roku 1846 dostal povolenie od vrchného stavebného úradu v meste Jena na otvorenie vlastnej dielne.
Biografia.
Mladosť.
Carl Zeiss bol synom dvorného sústružníckeho majstra Augusta Zeissa a narodil sa ako piaty z dvanástich detí. Po otcovi zdedil cit k remeslu. V 18 rokoch opustil gymnázium s odhodlaním stať sa mechanikom, a preto nastúpil do učenia k doktorovi Fridrichovi Körnerovi na univerzite v Jene, kde navštevoval rôzne prednášky, najmä matematiku, fyziku a mineralógiu, pretože si uvedomoval, že na lepšiu konštrukciu optických šošoviek je potreba teoretický základ.
Život.
V roku 1846 si Zeiss otvoril vlastnú dielňu a v roku 1847 sa naplno pustil do konštrukcie mikroskopov. Ale každý jeho výrobok bol tak trochu unikát, pretože mu stále chýbali teoretické podklady ku konštrukcii mikroskopu. Na Jenskej univerzite pôsobil mladý docent Ernst Abbe, ktorý mal záujem o Zeissove problémy. Obaja sa rýchlo dohodli na spolupráci a Ernst Abbe začal pracovať v Zeissových dielňach. Zeiss tak získal skvelého teoretika k spolupráci. V roku 1869 sa už zdalo, že sú teoretické základy pre optické zobrazovanie položené a v Zeissových dielňach je zostrojený prvý mikroskop podľa vopred teoreticky vypočítaných hodnôt. Bohužiaľ mal horšie zobrazovacie vlastnosti ako predošlé mikroskopy. Abbe sa však nenechal zastaviť a pri ďalších pokusoch zistil, že vo svojich pokusoch počítal len s lomom svetla a úplne zanedbal ohyb svetla. V roku 1870 už bol problém úplne vyriešený a bol zostrojený mikroskop, ktorý spĺňal teoreticky vypočítané hodnoty. Konkurencia sa Zeissovým výrobkom tvrdo bránila, ale potom čo široká verejnosť prijala tieto výrobky s uznaním, tak konkurencia úplne otočila a dokonca na svojich inzerátoch písala slogany "konštrukcia ako v Jene". Do Jeny sa začali zhromažďovať slávni vedci pre radu, alebo sa len tak pozrieť. V roku 1882 začala spolupráca troch ľudí: mechanika Zeissa, fyzika Abbeho a sklárskeho technika Schotta, ktorá pracovala na zlepšení vlastností skla, z ktorého sú konštruované šošovky. Výsledky na seba nenechali dlho čakať. Podarilo sa podstatne znížiť farebnú vadu šošoviek.
Staroba.
V septembri 1886 sa konala oslava desaťtisíceho vyrobeného mikroskopu a Carl Zeiss začal končiť svoju činnosť vo firme kvôli zhoršujúcemu sa zdravotnému stavu. Dostal niekoľko záchvatov mŕtvice a 3. decembra roku 1888 zomrel v kruhu najbližších.
Gravitačná diferenciácia

Gravitačná diferenciácia alebo diferenciácia je proces, ktorý prebieha v terestrických telesách za predpokladu, že majú dostatočne dlhý čas roztavené vnútro aj povrch. V takto roztavenom telese ťažší materiál vplyvom gravitácie klesá smerom k ťažisku (stredu) telesa a ľahší stúpa nahor. Pri stúpaní ľahšieho materiálu nahor sa uvoľňuje energia.
Výsledkom gravitačnej diferenciácie je to, že okolo ťažiska telesa sa utvorí jadro pozostávajúce z najťažších chemických prvkov. Pokiaľ je teleso dostatočne veľké, môže takto vzniknuté jadro vydržať v roztavenom stave aj miliardy rokov. Nad jadrom sa utvorí ľahší, väčšinou silikátový plášť a povrch telesa pokrýva tenká tuhá vrstva - kôra. Pokiaľ teleso nemá nijaký dodatočný zdroj tepla (rozpad rádioaktívnych prvkov vo svojom vnútri, slapové trenie), postupne prebieha proces jeho chladnutia.
Diferenciáciou prešli v dávnej minulosti slnečnej sústavy všetky terestrické planéty, čiže Merkúr, Venuša, Zem a Mars. Predpokladá sa diferenciácia tiež niektorých veľkých mesiacov joviálnych planét - Galileiho mesiacov, Titana a Tritona. Diferenciáciu naopak nepodstúpili malé satelity a planétky, existujú však aj výnimky (napr. planétka 4 Vesta je gravitačne diferencovaná). Gravitačne diferencované telesá môžu vytvárať vlastné magnetické pole a môžu mať sopečnú aktivitu.
Ženská štvorhra na Andalucia Tennis Experience 2009

Ženská štvorhra na Andalucia Tennis Experience 2009 sa hrala ako súčasť Andalucia Tennis Experience 2009 od 6. do 12. apríla 2009. Titul získali Poľky Klaudia Jansová a Alicja Rosolská, ktoré vo finále porazili španielsky pár Anabel Medinová Garriguesová, Virginia Ruanová Pascualová 6-3 6-3. Pre K. Jansovú to bol prvý a pre A. Rosolskú druhý titul vo štvorhre na okruhu WTA.
MPS Group Championships 2009

MPS Group Championships 2009 bol tenisový turnaj žien, ktorý sa konal v dňoch od 6. do 12. apríla 2009 na otvorených antukových dvorcoch v americkom meste Ponte Vedra Beach. Titul v dvojhre žien získala Dánka Caroline Wozniacka, ktorá vo finále porazila Kanaďanku Aleksandu Wozniakovú. Bol to jej štvrtý titul v dvojhre na okruhu WTA. Titul vo štvorhre žien získali Taiwančanka Čuang Ťia-žung a Indka Sania Mirzová, ktoré vo finále porazili česko-americký pár Květa Peschkeová, Lisa Raymondová. Pre Ť. Čuangovú to bol 11. a pre S. Mirzovú ôsmy titul vo štvorhre na okruhu WTA. 
Víťazi.
Dvojhra žien.
 Caroline Wozniacka vs. Aleksandra Wozniaková 6-1 6-2
Štvorhra žien.
 Čuang Ťia-žung / Sania Mirzová vs. Květa Peschkeová / Lisa Raymondová 6-3 4-6 10-7
Ženská dvojhra na MPS Group Championships 2009

Ženská dvojhra na MPS Group Championships 2009 sa hrala ako súčasť MPS Group Championships 2009 od 6. do 12. apríla 2009. Titul získala Dánka Caroline Wozniacka, ktorá vo finále porazila Kanaďanku Aleksandru Wozniakovú 6-1 6-2. Bol to jej štvrtý titul v dvojhre na okruhu WTA.
Ženská štvorhra na MPS Group Championships 2009

Ženská štvohra na MPS Group Championships 2009 sa hrala ako súčasť MPS Group Championships 2009 od 6. do 12. apríla 2009. Titul získali Taiwančanka Čuang Ťia-žung a Indka Sania Mirzová, ktoré vo finále porazili česko-americký pár Květa Peschkeová, Lisa Raymondová 6-3 4-6 10-7. Pre Ť. Čuangovú to bol 11. a pre S. Mirzovú ôsmy titul vo štvorhre na okruhu WTA.
U.S. Men’s Clay Court Championships 2009

U.S. Men's Clay Court Championships 2009 bol tenisový turnaj mužov, ktorý sa konal v dňoch od 6. do 12. apríla 2009 na otvorených antukových dvorcoch v americkom meste Houston. Titul v dvojhre získal Austrálčan Lleyton Hewitt, ktorý vo finále porazil Američana W. Odesnika. Bol to jeho 27. titul v dvojhre na okruhu ATP. Titul vo štvorhre získali Američania Bob Bryan a Mike Bryan, ktorí vo finále porazili americký pár Jesse Levine, Ryan Sweeting. Pre B. Bryana to bol 53. a pre M. Bryana 55. titul vo štvorhre na okruhu ATP. 
Víťazi.
Dvojhra mužov.
 Lleyton Hewitt vs. Wayne Odesnik 6-2 7-5
Štvorhra mužov.
 Bob Bryan / Mike Bryan vs. Jesse Levine / Ryan Sweeting 6-1 6-2
Mužská dvojhra na U.S. Men’s Clay Court Championships 2009

Mužská dvojhra na U.S. Men’s Clay Court Championships 2009 sa hrala ako súčasť U.S. Men’s Clay Court Championships 2009 od 6. do 12. apríla 2009. Titul získal Austrálčan Lleyton Hewitt, ktorý vo finále porazil Američana W. Odesnika 6-2 7-5. Bol to jeho 27. titul v dvojhre na okruhu ATP.
Mužská štvorhra na U.S. Men’s Clay Court Championships 2009

Mužská štvohra na U.S. Men’s Clay Court Championships 2009 sa hrala ako súčasť U.S. Men’s Clay Court Championships 2009 od 6. do 11. apríla 2009. Titul získali Američania Bob Bryan a Mike Bryan, ktorí vo finále porazili americký pár Jesse Levine, Ryan Sweeting 6-1 6-2. Pre B. Bryana to bol 53. a pre M. Bryana 55. titul vo štvorhre na okruhu ATP.
Zoznam zápasov slovenského národného futbalového mužstva

Toto je zoznam zápasov slovenského národného futbalového mužstva. V prehľade sú zahrnuté zápasy z obdobia rokov 1939–1944, kedy bol Slovenský futbalový zväz oficiálnym členom FIFA a reprezentácia Slovenska odohrala šestnásť oficiálnych medzištátnych zápasov. Medzníkom novodobej histórie bol rok 1994, v ktorom sa po 50 rokoch vrátilo reprezentačné mužstvo Slovenska na medzinárodnú scénu.
Európska hokejová liga

Európska hokejová liga (EHL) bol hokejový turnaj organizovaný medzinárodnou hokejovou federáciou a mediálnym partnerom CWL Telesport medzi rokmi 1996 a 2000.
V roku 2000 sa mediálny partner CWL Telesport rozhodol po dohode s IIHF pozastaviť chod Európskej hokejovej ligy s tým. CWL Telesport nebolo spokojné s kvalitou súťaže, pozornosťou médii a divákov. CWL Telesport chcelo pokračovať v tradícii znova po roku, ale nakoniec o obnoveniu ligy nikdy nedošlo.
Formát.
Formát súťaže sa každoročne menil a aj to bol jeden z dôvodov, prečo sa liga zrušila.
Balustráda

Balustráda (z franc. "balustrade" - zábradlie, hradnie) alebo stĺpikové zábradlie je individuálne tvarované, ozdobné zábradlie, vytvorené pomocou nízkych stĺpikov, tzv. balustrov čiže balustrových kuželíkov krytých väčšinou madlom. Uplatňuje sa väčšinou na schodiskách, terasách, balkónoch a atikách. Môže byť priama, ale často býva aj krivkovo tvarovaná. Balustráda je vždy zhotovená z kameňa alebo materiálu imitujúceho kameň: štuky, dreva, novšie často aj z betónu.
Popri základnom význame slova, ktorým sa rozumie balustráda tvorená pomocou jednotlivých stĺpikov – balustrových kuželíkov - sa pod týmto slovom môže rozumieť všeobecne akékoľvek kamenné či kameň napodobňujúce prelamované zábradlie zložené z jednotlivých dielov, napríklad z kružbových obrazcov alebo rôzne prepletených prútov.
Hoci je balustráda (v pôvodnom význame slova) antikizujúci prvok, v antickom Grécku a Ríme sa pravdepodobne nepoužívala. Nájdeme ich však v asýrskych palácoch, kde sú použité v spodnej časti okenných otvorov. Ich masívne rozšírenie začína v 15. storočí na balkónoch benátskych a veronských palácov. Balustrády sa často používajú v renesancii, baroku a aj v 19. storočí v období neoslohov.
Za Alpami boli najmä v období neskorej gotiky často používané gotické balustrády. Neklasicky tvarované balustrády, tvorené napríklad volútami či rôzne sa prepletajúcimi prútmi, ktoré sú v podstate neklasickou variáciou balustrového stĺpika, ale často nachádzame aj v baroku a rokoku. Úplne svojbytnú podobu balustrád nájdeme v mimoeurópskej, napríklad islamskej či indickej architektúre.